UNIONIN YLEISEN TUOMIOISTUIMEN MÄÄRÄYS

8 päivänä marraskuuta 2012

Asia T‑616/11 P

Luigi Marcuccio

vastaan

Euroopan komissio

Muutoksenhaku – Henkilöstö – Virkamiehet – Kanteen hylkääminen ensimmäisessä asteessa selvästi oikeudellisesti täysin perusteettomana – Vahinko, jota valittaja väittää kärsineensä – Sellaisten kulujen korvaaminen, jotka olisi voitu välttää – Virkamiestuomioistuimen työjärjestyksen 94 artiklan a alakohta

Aihe: Euroopan unionin virkamiestuomioistuimen (toinen jaosto) asiassa F-69/10, Marcuccio v. komissio, 8.9.2011 annetusta määräyksestä tehty valitus, jossa vaaditaan tämän määräyksen kumoamista.

Ratkaisu: Valitus hylätään. Luigi Marcuccio vastaa omista oikeudenkäyntikuluistaan, ja hänet velvoitetaan korvaamaan komissiolle tässä oikeusasteessa aiheutuneet oikeudenkäyntikulut

Tiivistelmä

1. Virkamiehet – Sopimussuhteen ulkopuolinen toimielinten vastuu – Vastuun syntymisen edellytykset – Lainvastaisuus – Vahinko – Syy-yhteys – Päätös, jota rasittaa luottamuksensuojan oikeuden loukkaaminen – Riittämätön edellytys unionin sopimussuhteen ulkopuolisen vastuun syntymiseksi – Vahingon todellisuus ja syy-yhteys – Todistustaakka

(SEUT 340 artiklan toinen kohta)

2. Muutoksenhaku – Valitusperusteet – Tuomion sellaista perustelua koskeva valitusperuste, joka ei ole tarpeen tuomiolauselman perustelemiseksi – Aiheeton valitusperuste

3. Muutoksenhaku – Valitusperusteet – Valitusperuste, joka koskee virkamiestuomioistuimen oikeudenkäyntikuluista tekemää päätöstä – Valitusperusteen jättäminen tutkimatta, kun kaikki muut valitusperusteet on hylätty

(Euroopan unionin tuomioistuimen perussäännön liitteessä I olevan 11 artiklan 2 kohta)

1. Unionin sopimussuhteen ulkopuolinen vastuu syntyy vain, jos seuraavat edellytykset täyttyvät: vastaajana olevan toimielimen moitittu toiminta on lainvastaista, vahinko on todella syntynyt ja väitetyn vahingon ja moitittavan menettelyn välillä on syy-yhteys.

Se seikka, että riidanalaista päätöstä rasittaa luottamuksensuojan oikeuden loukkaamisen kaltainen lainvastaisuus, ei ole riittävä edellytys synnyttämään unionin sopimussuhteen ulkopuolisen vastuun sen elinten toteuttamista lainvastaisista toimista, koska tällaisen vastuun syntyminen edellyttää, että valittaja on kyennyt osoittamaan sen vahingon todellisuuden, johon hän vetoaa, sekä tämän vahingon ja väitetyn lainvastaisuuden välisen syy-yhteyden.

(ks. 36, 37 ja 41 kohta)

Viittaukset:

Ensimmäisen oikeusasteen tuomioistuin: asia T‑46/08 P, Marcuccio v. komissio, 28.9.2009 (Kok. H., s. I‑B‑1‑77 ja II‑B‑1‑479, 66 ja 67 kohta oikeuskäytäntöviittauksineen)

Unionin yleinen tuomioistuin: asia T‑401/09, Marcuccio v. komissio, 6.7.2010, ei julkaistu oikeustapauskokoelmassa, 26 kohta ja asia T‑143/09 P, komissio v. Petrilli, 16.12.2010, 45 kohta oikeuskäytäntöviittauksineen





2. Ks. määräyksen teksti.

(ks. 44 kohta)

Viittaukset:

Yhteisöjen tuomioistuin: asia C‑496/99 P, komissio v. CAS Succhi di Frutta, 29.4.2004 (Kok., s. I‑3801, 68 kohta oikeuskäytäntöviittauksineen)

3. Ks. määräyksen teksti.

(ks. 47 ja 52 kohta)

Viittaukset:

Ensimmäisen oikeusasteen tuomioistuin: asia T‑375/08 P, Nijs v. tilintarkastustuomioistuin, 9.9.2009, ei julkaistu oikeustapauskokoelmassa, 71 kohta oikeuskäytäntöviittauksineen

Unionin yleinen tuomioistuin: asia T‑515/09 P, Marcuccio v. komissio, 18.10.2010, 59 kohta ja asia T‑256/10 P, Marcuccio v. komissio, 20.6.2011, 77 kohta